**Bári Német Nemzetiségi Önkormányzat**

**2/2023.**

**J e g y z ő k ö n y v**

Készült a Bári Német Nemzetiségi Önkormányzatának 2023. április 25. napján 16 órás kezdettel a 7711 Bár, Erzsébet tér 1. szám alatt megtartott testületi ülésről.

**Jelen vannak:**

Erős Istvánné elnök

Takács Nagy Ferencné elnökhelyettes

Skaliczki Istvánné képviselő

dr. Benedek Zoltán jegyző

Erős Istvánné elnök köszönti a megjelenteket, megállapítja, hogy a testület határozatképes, mivel a megválasztott tisztségviselők hiánytalanul megjelentek. Az elnök előterjesztést tesz a napirendi pontokra, melyet a tagok az alábbiak szerint fogadnak el.

**Napirendi pontok:**

1.) **Beszámoló két ülés között történtekről**

Előterjesztő: Erős Istvánné elnök

2.) **Költségvetést érintő döntések, programok, támogatások**

Előterjesztő: Erős Istvánné elnök

3.) **Egyebek**

**NAPIRENDI PONTOK TÁRGYALÁSA**

**1. napirendi pont: Beszámoló két ülés között történtekről**

Erős Istvánné: Tájékoztatom a képviselőket, hogy az alábbi programokat sikerült a tervezet időpontokban megtartani.

Svábbál február 25-én volt a Faluházban, a zenét a Millich zenekar szolgáltatta. A bált megnyitotta a harkányi német nemzetiségi kórus. A bál költsége 253.547,- Ft volt.

Gasztokulturális programon több mint 30 fő vett részt, március 25-én tartottuk. Az ételek, amiket készítettünk őseink receptje alapján: oldalas, savanyú káposzta, heveknédli voltak, süteményt is készítettünk ez a dióval és lekvárral töltött hókifli volt, mely szintén a svábok jellegzetes ételei közé tartozik. Költsége: 50.297,- Ft volt.

Trachttag: április 22-én jó hangulatú, táncházzal egybekötött népviseleti délutánt tartottunk, melynek során iskoláskorú gyerekek német énekeket adtak elő, a táncház pedig népszerű volt a fiatal és az idősebb korosztály körében egyaránt. ennek költsége 33,143,- Ft volt.

Bútorvásárlás: a tervezett szekrények vásárlása folyamatban van, a rendelést leadtuk.

Skaliczki Istvánné: Nagyon jók voltak a programok, részemről elfogadható a beszámoló.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**14/2023 (IV.25.) BNNÖ számú határozat a beszámoló elfogadásáról:**

Bári Német Nemzetiségi Önkormányzat képviselő-testülete arról határozott, hogy a két ülés között történtekről szóló elnöki beszámolót elfogadja.

Határidő: azonnal

Felelős: Erős Istvánné elnök

**2. napirendi pont: Költségvetést érintő döntések, programok, támogatások**

Erős Istvánné: Javaslom, hogy az Országos Katalógus honlapján való megjelenés érdekében kössünk két évre szóló szerződést, mely 35e Ft. Az internetes oldalon képeket, információkat tehetünk fel a német önk. tevékenységéről, programjairól, eredményiről.

Takács Nagy Ferencné: Rendben van, egyre többen használják az internetet, jó ötlet.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**15/2023 (IV.25.) BNNÖ számú határozat az Országos Katalógusról:**

Bári Német Nemzetiségi Önkormányzat képviselő-testülete arról határozott, hogy két évre szóló szerződést köt a német nemzetiségi tartalom Országos Katalógusban történő elektronikus felületen való megjelenítése érdekében.

Határidő: azonnal

Felelős: Erős Istvánné elnök

Erős Istvánné: Ötletként felmerült, hogy a helyi német nemzetiségi óvoda gyerekei és pedagógusai meglátogassák meg a Székelyszabari Német Tájházat, melynek belépőjét a német önk. támogassa, költsége: 20e Ft lenne.

Skaliczki Istvánné: Ezek jó programok, részemről szavazhatunk.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**16/2023 (IV.25.) BNNÖ számú határozat a tájház meglátogatásáról:**

Bári Német Nemzetiségi Önkormányzat képviselő-testülete arról határozott, hogy a helyi német nemzetiségi óvoda gyerekei és pedagógusai által meglátogatni kívánt Székelyszabari Német Tájház belépőinek költségét 20.000 Ft-al támogatja.

Határidő: azonnal

Felelős: Erős Istvánné elnök

Erős Istvánné: Április 27-én du. 17 órakor lesz az első kóruspróba, melyre 10-12 fő jelentkezett, így lehetőségünk nyílott újra német énekkar megalakítására. A kórus vezetését Varga Kornél vállalta el, aki több környékbeli kórust vezetett már. Ennek költségét tervezzük, miután meg tudunk állapodni a szakemberrel, a csoporttal. Kb. 100e Ft egyelőre.

Takács Nagy Ferencné: Rendben van, indítsuk be a kórust, költségvetésünkbe beleférnek a költségek.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**17/2023 (IV.25.) BNNÖ számú határozat a német énekkarról:**

Bári Német Nemzetiségi Önkormányzat képviselő-testülete arról határozott, hogy a német nemzetiségű énekkar vezetőjének megbízási díjját az éves költségvetésének költségvetésének terhére vállalja.

Határidő: azonnal

Felelős: Erős Istvánné elnök

Erős Istvánné: Május hónap elején takarítjuk a helytörténeti kiállításuk épületét, termeit, ehhez tisztítószerek vásárlása szükséges, kb.20e Ft. Ezután nyitjuk ki újra, és látogatható lesz.

Skaliczki Istvánné: Rendben vegyük meg ami kell a tisztítószerek közül.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**18/2023 (IV.25.) BNNÖ számú határozat a tisztítószerek vásárlásáról:**

Bári Német Nemzetiségi Önkormányzat képviselő-testülete arról határozott, hogy a helytörténeti kiállítás épületének és termeinek takarítása érdekében tisztítószereket vásárol.

Határidő: azonnal

Felelős: Erős Istvánné elnök

Erős Istvánné: Június 10-én Német nemzetiségi napot szervezünk a „múzeum” udvarán és épületében, ehhez hívtuk meg a Hahner-duó-t, a mároki tánccsoportot, és az új kórus bemutatkozását tervezzük. Vendéglátás, fellépti díjak kb. 200e Ft-ba fognak kerülni.

Takács Nagy Ferencné: Mindenképpen tartsuk meg a rendezvényt, a költségekbe beleférünk szerintem.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**19/2023 (IV.25.) BNNÖ számú határozat a nemzetiségi napról:**

Bári Német Nemzetiségi Önkormányzat képviselő-testülete arról határozott, hogy a német nemzetiségi napot 2023.06.10-én tarja, melynek költségeit (fellépők díjjai, vendéglátás kiadásai) az éves költségvetésének terhére vállaja.

Határidő: azonnal

Felelős: Erős Istvánné elnök

Erős Istvánné: Júniusban még tervezzük egy környékbeli tájház meglátogatását, érdeklődőkkel, a német önk. segítőivel. Az egyeztetés még folyamatban, költsége előreláthatólag 40 e Ft.

Skaliczki Istvánné: Rendben szervezzünk ilyen programokat, pozitívak a visszajelzések.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**20/2023 (IV.25.) BNNÖ számú határozat a környékbeli tájház meglátogatásáról:**

Bári Német Nemzetiségi Önkormányzat képviselő-testülete arról határozott, hogy 2023. júniusában tájház látogatást szervez, melynek költségeit az éves költségvetésének terhére vállaja.

Határidő: azonnal

Felelős: Erős Istvánné elnök

Más kérdés, hozzászólás nincs. Az elnök megköszöni a részvételt, a testületi ülést lezárja.

K.m.f.

Erős Istvánné Skaliczki Istvánné

elnök jegyzőkönyv hitelesítő